Slaget om Ayta ash Shab

Slaget om Ayta ash Shab startet den 31. juli 2006, under den andre Libanon-krigen, og stod imellom Israels forsvar og Hizbollah-militsen. En undertallig styrke i Ayta al-Shab holdt stand mot gjentatte israelske angrep gjennom to uker, inntil våpenhvile trådte i kraft 14. august. Landsbyen ble et symbol for motstand.Harel, Amos; Issacharoff, Avi (2008). 34 Days: Israel, Hezbollah, and the War in Lebanon. New York: Palgrave Macmillan. s. 175.

Reuters rapporterte følgende den 31. juli:

To uker etter at krigen brøt ut, hadde israelerne bestemt seg for å etablere en 6–8 kilometer dyp "sikkerhetssone" langs grensen til Israel, og 31. juli hadde fallskjermstyrker omringet Ayta al-Shab. Dagen etter rykket de mot landsbyen fra to sider, men måtte trekke seg tilbake etter kraftig motstand. Det israelske forsvaret bekreftet at 3 soldater var blitt drept og 25 skadet av lettere våpen og antitank-missiler. Forsvaret hevdet også å ha drept 20 Hizbollah-krigere. Hizbollah hevdet imidlertid at bare fire av deres soldater var blitt drept på dette tidspunktet.  

Den 2. august fortsatte israelske fallskjermjegere å veksle skudd med Hizbollah-geriljaer i landsbyen. Det israelske forsvaret hevdet at 7 Hizbollah-geriljaer ble drept og 10 skadet denne dagen, mens en israelsk soldat ble drept, to alvorlig skadet og 12 lettere skadet. 2. august og igjen 5. august ble det meldt om harde kamper i byen, med den følge at en bataljon av Carmeli-brigaden ble trukket tilbake og ga opp alle posisjoner de hadde erobret. Israelske styrker valgte i stedet å forbigå Ayta al-Shab, og ble flere ganger rammet av ildgiving fra Hizbollah-styrkene rundt byen. 

Den 12. august ble slaget inkludert i den større Litani-offensiven. Den 13. august ble 5 israelske soldater drept og 25 skadet.

På den libanesiske siden var det ifølge lokale myndigheter 11 drepte stridende (40 ifølge IDF), hvorav 9 var lokale, to ble tatt til fange av Israel men ikke anerkjent som krigsfanger. I tillegg ble åtte sivile fra landsbyen drept. I løpet av de 33 dagene krigen varte, ble 28 israelske soldater drept i og rundt Auta al-Shab.

 Referanser 

 Israel warns Lebanese to clear out", CNN, 2006-08-01
 Greenberg, Hanan, "IDF casualties in south Lebanon", Ynetnews, 2006-08-01
 Katz, Yaakov, "25 troops wounded in clashes with Hizbullah in Ayta a-Shab", The Jerusalem Post, 2006-08-01
 Three IDF soldiers killed in fierce battles with Hezbollah in south Lebanon village of Ayta a-Shab, Haaretz, 2006-08-01
 Troops recount moments of horror, Jerusalem Post, 2006-08-02

Kategori:Libanon-krigen 2006